Kjörsókn á hádegi nákvæmlega sú sama og fyrir fjórum árum Landsmenn ganga til kosninga í dag og kjósa nýjar sveitarstjórnir . Fjölmennasta sveitarfélagið á Vesturlandi er Akranes þar sem 4.786 eru á kjörskrá . Klukkan 12 á hádegi höfðu 527 kosið þar eða 11,47% . Á sama tíma árið 2010 höfðu 11,59% kosið , eða nánast jafn hátt hlutfall . Kjórsókn tók heldur við sér í hádeginu því klukkan 13 höfðu 17,68% kosið . Atkvæði utan kjörfundur að þessu sinni voru heldur fleiri en í kosningunum 2010 , eða 313 á móti 241 fyrir fjórum árum . Að sögn Einars Ólafssonar formanns kjörstjórnar á Akranesi má búast við fyrstu tölum frá Akranesi strax og kjörstað verður lokar klukkan 22 í kvöld . Talningarfólk verður lokað af klukkan 20 í kvöld og býst Einar við að fyrstu tölur byggi á atkvæðum þorra þeirra sem kjósa . RUV mun sjónvarpa frá fyrstu tölum á Akranesi laust eftir klukkan 22 í kvöld . Loks býst Einar Ólafsson við að talningu atkvæða verði að fullu lokið um miðnætti í kvöld . Á Akranesi eru fimm framboðslistar í kjöri ; Björt framtíð , Frjálsir með Framókn , Sjálfstæðisflokkur , Samfylking og Vinstri hreyfingin grænt framboð .